మాయాబజార్ సినిమాను ఆ రోజుల్లోనే ప్రముఖ సినిమా మాసపత్రిక విజయచిత్ర ధారావాహిక వెండితెర నవలగా ఆసాంతం ప్రచురించింది. నటుడు - జర్నలిస్టు రావి కొండలరావు దాన్ని ఆ తరువాత పుస్తకరూపంలో తెచ్చారు. ఇది ఇలా ఉండగా, వయసుతో సంబంధం లేకుండా అందరూ అభిమానిస్తున్న ఆ సినిమా చిత్రనిర్మాణంపై ఒక డాక్యుమెంటరీ నిర్మిస్తే ఎలా ఉంటుంది? ఆ సినిమాలో పనిచేసి, మిగిలి ఉన్న వారందరి అభిప్రాయాలూ వీడియో తీస్తే ఎలా ఉంటుంది? మరి, అంతటితో ఆగకుండా చిత్ర నిర్మాణ విశేషాలు, తెర వెనుక కబుర్లు, మంచి ఫోటోలతో ఏకంగా పుస్తకమే రాయిస్తేనో? విజయా బి. నాగిరెడ్డి కుమారుడైన విశ్వనాథరెడ్డి (విశ్వం గారు) ఆ ఆలోచనే చేశారు. సీనియర్ జర్నలిస్ట్ ఎం.ఎల్. నరసింహం, జర్నలిస్టు పులగం చిన్నారాయణల సారథ్యంలో దానికి కావాల్సిన వీడియో షూటింగ్ అంతా తీయించారు. పుస్తకం కూడా రాసేసి, రెడీగా ఉంది. మరి, 60 ఏళ్ళ పండుగ రోజుల్లోనైనా ఆ డాక్యుమెంటరీ, పుస్తకం బయటకొస్తాయా వెయిట్ అండ్ సీ.
mayabajar sinimaanu aa rojullone pramukha sinima maasapatrika vijayachitra dharavahika venditera navalagaa aasaantam prachurinchindi. natudu - jarnalistu ravi kondalarao daanni aa taruvaata pustakaroopamlo tecchaaru. idhi ilaa undagaa, vayasutho sambandham lekunda andaruu abhimaanistunna aa sinima chitranirmaanampai oka dacumentory nirmiste ela untundi? aa cinemalo panichesi, migili unna vaarandari abhipraayaaluu veedio teeste ela untundi? mari, antatitho agakunda chitra nirmaana visaeshaalu, tera venuka kaburlu, manchi photolatho ekamgaa pustakame raayisteno? vijaya bi. nagireddy kumaarudaina viswanathareddy (vishwam gaaru) aa aalochane chesaru. seanier jarnalist em.el. narasimham, jarnalistu pulagam chinnarayanala saarathyamlo daaniki kaavaalsina veedio shooting antaa teeyinchaaru. pustakam kuudaa rasesi, redeegaa undi. mari, 60 ella panduga rojullonaina aa dacumentory, pustakam bayatakostaya veyit and see.